Dømt til forvaring for overgrep i barnehage
Dommen er strengere enn aktors straffepåstand som lød på fem års forvaring med en minstetid på fire og et halvt år. 30-åringen er dømt for overgrep som spenner fra fysiske overgrep til fotografering av barn i seksualiserte situasjoner i avdelingen han arbeidet i. Han ble frikjent for to av 27 tiltalepunkt. Opprullingen av den omfattende overgrepssaken i Tromsø startet med at et barn kom hjem og fortalte foreldrene om en hendelse i barnehagen. 6. mai ble mannen pågrepet på jobb. Politiet mente barnehagearbeideren har utnyttet lek og stellesituasjoner til å forgripe seg mot i alt 18 barn over en periode på tre år. Siktelsen spente fra gjentatt seksuell omgang med flere av barna, til under særdeles skjerpende omstendigheter å ha forledet barn til å utvise seksuelt krenkende eller annen uanstendig atferd, blant annet gjennom å ta bilder av barn i seksualiserte situasjoner. Overgrepene skal ha skjedd inne i barnehagen, eller i andre lokaler som barnehagen disponerer på dagtid.
En tidligere barnehageansatt i Tromsø er dømt til sju år og seks måneders forvaring med en minstetid på fire og et halvt år for overgrep mot barnehagebarn.